Wilaya ya Chemba

Chemba ni jina la wilaya mpya katika mkoa wa Dodoma, Tanzania yenye postikodi namba 41800, ambayo ilianzishwa rasmi mnamo Machi 2012 kwa kumega wilaya ya Kondoa.

Jiografia
Wilaya ya Chemba inapakana na wilaya ya Kondoa upande wa kaskazini, mkoa wa Manyara upande wa mashariki, wilaya ya Chamwino na wilaya ya Bahi upande wa kusini, na mkoa wa Singida upande wa magharibi. 

Makao makuu ya wilaya yako Chemba. 

Wakazi
Kadiri ya sensa ya mwaka 2012, wilaya ya Chemba ilikuwa na wakazi 235,711. Katika ile ya mwaka 2022 walihesabiwa 339,333 https://www.nbs.go.tz.

Wakazi wengi wa Chemba ni wakulima na wafugaji na mazao yao ni kama vile mahindi, ulezi, alizeti, uwele, udo. Wanyama wanaofugwa ni kama vile ng'ombe, mbuzi, punda na kondoo.

Chemba ni miongoni mwa sehemu ambazo zipo nyuma sana kielimu, pia eneo hili lina shida kubwa ya maji katika vijiji vyake vyote.

Usafiri
Barabara T5 kutoka Dodoma hadi Babati inapitia wilaya hii.

Ugatuzi
Kwa sasa Wilaya ya Chemba inajumuisha tarafa za Goima, Mondo, Kwamtoro na Farkwa pamoja na kata zake 26.

Kata

 Babayu
 Chandama
 Chemba
 Churuku
 Dalai
 Farkwa

 Goima
 Gwandi
 Jangalo
 Kidoka
 Kimaha
 Kinyamsindo
 Kwamtoro

 Lahoda
 Lalta
 Makorongo
 Mondo
 Mpendo
 Mrijo

 Msaada
 Ovada
 Paranga
 Sanzawa
 Songoro
 Soya
 Tumbakose

Tanbihi

Jamii:Wilaya za Mkoa wa Dodoma
Jamii:wilaya ya Chemba